Meisie (8) se lyk in begraafplaas gevindArgieffoto Mashudu Malelo, woordvoerder van die polisie, sê die meisie se liggaam is onder ‘n hoop grond gevind in ‘n begraafplaas in Thohoyandou. Die meisie se pa het haar Woensdag as vermis aangegee nadat hy haar by die skool wou gaan haal maar haar nie kon vind nie. Haar liggaam is Donderdag deur ‘n verbyganger gevind. “Daar is ‘n moontlikheid dat sy verkrag is maar ons wag vir die uitslae van die nadoodse ondersoek,” het Malelo gesê. Die polisie ondersoek die saak.